डेरा सच्चा सौदा पंथ में विश्वास करने वाले करीब 5 करोड़ लोगों को बताई और समझाई गई. कहा ये जाता है कि गुरमीत सिंह की दोस्ती 90 के दशक में खालिस्तानी आतंकवादी गुजरंत सिंह से थी. गुजरंत भी गंगानगर का ही रहने वाला था लेकिन उसकी पैठ तब पंजाब में सक्रिय खालिस्तानी गुटों के बीच थी. लिहाजा गुजरंत पंजाब-हरियाणा में डेरा सच्चा सौदा की गद्दी का मतलब समझता था और इसलिए वो किसी कीमत पर इस गद्दी यानी कुर्सी पर अपने किसी पिट्ठू को बिठाना चाहता था. कहा जाता है कि गुरमीत को सच्चा सौदा की गद्दी दिलाने की पूरी प्लानिंग गुजरंत ने ही बनाई क्योंकि शाह सतनाम ने जब अपने देहावसान से 4 महीने पहले डेरा के उत्तराधिकारी को लेकर घोषणा की तो उस वक्त इस गद्दी के वारिस के लिए तीन लोगों के नाम उछल रहे थे और गुरमीत का नाम तीसरे नंबर पर था लेकिन जो लोग इस रेस में गुरमीत से आगे थे उन्हें गुजरंत ने गायब करा दिया. ऐसे आरोप हैं.